open-index/open-wikipedia-markdown huggingface dataset:
3-oji tankų armija (vermachtas)

**3-oji tankų armija** () – Vokietijos tankų armija, dalyvavusi Antrajame pasauliniame kare, 1942 m. sausio 1 d. suformuota iš 3-iosios tankų grupės.

3-ioji tankų grupė buvo Centro armijų grupės dalis ir 1941 m. pabaigoje bei 1942 m. pradžioje (jau 3-ioji tankų armija) kovėsi Maskvos mūšyje. Tarybinio kontrapuolimo metu 3-ioji tankų armija išsiveržė iš apsupties. Po to kovėsi prie Tekino, Dunos, Vitebsko. Vėliau traukėsi pro Lietuvą ir Kuršą, 1944 m. pabaigoje kovėsi Klaipėdos mūšyje.

1945 m. vasario mėn. 3-ioji tankų armija įėjo į naują Vislos armijų grupę.
1945 m. kovo 10 d. armijos vadu tapo generolas Hasas-Ekardas fon Mantoifelis, kurį paskyrė ginti Oderio upės krantus šiauriau Zelovo aukštumų ir nepraleisti tarybinės kariuomenės į Vakarų Pomeraniją ir Berlyną.
3-ioji tankų armija Berlyno mūšyje susidūrė su triuškinančiu 2-ojo Baltarusijos fronto (vadas Tarybų Sąjungos maršalas K. Rokosovskis) puolimu. Balandžio 25 d. 2-asis Baltarusijos frontas piečiau Štetino pralaužė 3-iosios vokiečių tankų armijos gynybos liniją. Mantoifelio armija buvo priversta trauktis į Meklenburgą, kur 1945 m. gegužės 3 d. pasidavė sąjungininkams ir išvengė pasidavimo Raudonajai Armijai.

## Vadai
* 1941 m. spalio 5 d. – 1944 m. rugpjūčio 15 d.: generolas pulkininkas *Georg-Hans Reinhardt*
* 1944 m. rugpjūčio 16 d. – 1945 m. kovo 10 d.: generolas pulkininkas *Erhard Raus*
* 1945 m. kovo 11 d. – 1945 m. gegužės 8 d. – tankų kariuomenės generolas *Hasso-Eccard von Manteuffel*

## Sudėtis

### 1942 m. sausio 2 d.
* XXXXI (41-asis) motorizuotas korpusas
** 1-oji tankų divizija
** 2-oji tankų divizija
** 36-oji motorizuota pėstininkų divizija
* LVI (56-asis) motorizuotas korpusas
** 14-oji motorizuota pėstininkų divizija
** 900-oji motorizuota demonstracinė brigada ()
** 7-oji tankų divizija

### 1943 m. sausio 1 d.
* XX (20-asis) korpusas
** 31-oji pėstininkų divizija
** 183-oji pėstininkų divizija
** 255-oji pėstininkų divizija
* IX (9-asis) korpusas
** 7-oji pėstininkų divizija
** 35-oji pėstininkų divizija
** 98-oji pėstininkų divizija
** 252-oji pėstininkų divizija
** 258-oji pėstininkų divizija
** 292-oji pėstininkų divizija
* XXXXVI (46-asis) tankų korpusas
** 5-oji tankų divizija
** 36-oji motorizuota pėstininkų divizija
** 342-oji pėstininkų divizija

## Šaltiniai

## Nuorodos
* 3. Panzer-Armee
Ukas

**Ukas** (, ) – suomių ir estų mitologijose – dangaus, gamtos reiškinių, griaustinio dievas, aukščiausioji dievybė. Nuo jo kilo suomių žodis *ukkonen*, reiškiantis perkūniją. Dar įvardijamas kaip *ylijumala* (aukščiausiasis), *Pitkänen* (ilgasis), *isäinen* (tėvas), *isoinen* (didysis), *Äijö*. Mituose apsireiškia tik gamtos reiškiniais.

Uko ginklai yra kūjis, vadinamas *Ukonvasara*, kirvis arba kardas. Jo pagalba jis sukelia žaibą. Uko sugyventinė – Aka. Uko simbolis – laužytos kaip žaibas formos gyvatė.

Manoma, kad Ukas vyriausiojo dievo padėtyje pakeitė Ilmarineną, kuris vėliau tapo mitiniu didvyriu. Siejamas su griausmų dievu Perkele. Uko atitikmuo baltų mitologijoje – Perkūnas.
Raumos senamiestis

**Raumos senamiestis** () – Suomijos miesto Raumos medinis senamiestis. Senamiestis yra įtrauktas į UNESCO Pasaulio paveldo sąrašą.

Saugomos teritorijos dydis apie 0.3 km², kuriame yra maždaug 600 pastatų (įskaičiuojant sujungtus namus bei smulkesnius pastatus, pvz., pašiūres). Teritorijoje gyvena apie 800 žmonių. Raumos miestas išplėstas toliau nuo senamiesčio apie 1800 m. Seniausi pastatai siekia XVIII amžių, nes prieš tai 1640 m. ir 1682 m. kilę gaisrai sudegino senamiestį. Dauguma pastatų yra apgyvendinti, tik keliose gatvėse šalia miesto rotušės yra įsikūrusios parduotuvės.

Dėmesį traukia senas žvejo *Kirsti* namas, menantis XVIII–XIX amžių ir *Marela* namas, kurį kadaise valdė jūrininkas, menantis XVIII amžių, tačiau XIX amžiaus fasadu. Abejuose namuose veikia muziejai. Mediniame senamiestyje garsūs yra ir keli mūriniai namai – Šventojo Kryžiaus bažnyčia, senas XV amžiaus Pranciškonų vienuolynas, kuriame yra viduramžius menančių piešinių, ir miesto rotušė, pastatyta 1776 m. Kita bažnyčia Raumoje – Švč. Trejybės – buvo pastatyta XV amžiuje, bet sudegė 1640 m.
Pravda (laikraštis)

**„Pravda“** () – dienraštis, TSRS egzistavimo laikotarpiu buvęs TSKP CK oficiozu, faktiškai svarbiausiu šalies laikraščiu.

Laikraštis įkurtas V. Lenino iniciatyva 1912 m. gegužės 5 d. kaip bolševikinės krypties masinis dienraštis darbininkams. Pradžioje tiražas siekė apie 40 000 egz.

Vėliau, komunistams ir organizacijoms privalomai užsisakinėjant šį laikraštį, tiražas labai padidėjo (1975 m. – 10,6 mln. egz.). Straipsniai, apybraižos ir feljetonai buvo traktuojami kaip oficiali valdžios pozicija ir kaip nurodymai vykdymui.

Laikraščio įkūrimo data (gegužės 5-oji) TSRS buvo vadinama Spaudos diena. „Pravdos“ redaktoriais įvairiu laikotarpiu dirbo V. Molotovas, J. Stalinas, N. Bucharinas, M. Suslovas, D. Šepilovas, M. Zimianinas ir kiti.

Šiuo metu „Pravda“ yra Rusijos Komunistų partijos laikraštis, išeina tris kartus per savaitę, tiražas 2008 m. rugpjūčio mėn. buvo 100 300 egz.

## Nuorodos
* Laikraščio svetainė
Butano herbas

**[[Butanas|Butano]] herbas** – vienas iš oficialių Butano valstybės nacionalinių simbolių. Butano herbe yra šalies vėliavos elementų, tačiau vyrauja kitokia stilistika ir žymiai daugiau budizmo simbolikos.

Butano herbas yra apskritimo formos, kurio viduryje yra dvigubas deimantas ir lotoso žiedai. Juos supa keturi brangakmeniai ir du drakonai.

Deimantas simbolizuoja pasaulietinės ir religinės galios harmoniją. Lotuso žiedai atstoja tyrumą, brangakmeniai – suvereniteto galią, o du drakonai – vyrą ir moterį, palaikančius savo šalį, kurią jie ir simbolizuoja.
Džigmė Kesaras Namgjalas Vangčiukas

**Jigme Khesar Namgyel Wangchuck** (bot. *འཇིགས་མེད་གེ་སར་རྣམ་རྒྱལ་དབང་ཕྱུག་*, g. 1980 m. vasario 21 d.) – penktasis Butano karalius. Jis oficialiai karūnuotas 2008 m. lapkričio 6 d., o savo pareigas pradėjo eiti gruodžio 14 d.

## Šeima
Jis yra vyriausias buvusio karaliaus Jigme Singye Wangchuck sūnus. Jo tėvo trečioji žmona yra karalienė Tshering Yangdon. Taip pat jis turi sesę, princesę Dechen Yangzom, bei brolį, princą Jigme Dorji. Be šios šeimos karalius dar turi keturias pusiau seseris ir tris pusiau brolius.

2011 m. spalio 13 d. Butano karalius, būdamas 31 metų, šalies švenčiausiame vienuolyne-tvirtovėje vedė 10-čia metų jaunesnę studentę Jetsun Pemos.

2016 m. vasario 5 d. Butano karaliui gimė sosto įpėdinis princas Džigmė Namgjalas Vangčiukas. 

## Mokslai
Pabaigęs pradinius mokslus Butane, mokslus Džigmė tęsė užsienyje – Masačiusetso bei Oksfordo universitetuose.

Per šį laikotarpį Džigmė daug keliavo, oficialiai atstovaudamas Butanui įvairiuose renginiuose ir organizacijose.
Andruškonių atodanga

**Andruškonių atodanga** – gamtos paminklas (Žinėnų kaimas, Kulvos seniūnija, Jonavos rajonas), dešiniajame Neries krante. Pasiekiamas vykstant keliu . Kirtus Kauno ir Jonavos rajonų ribą, pasukama į žvyrkelį pagal nuorodą „Mažųjų Žinėnų piliakalnis“. Šalia piliakalnio pamiškėje prie sodybos įrengta automobilių stovėjimo aikštelė. Į žemupio pusę tame pačiame krante susiformavusi Drąseikių atodanga.

## Aprašymas

Atodangos šlaitas labai status; matyti paskutinių apledėjimų morenų sluoksniai. Atodangos ilgis – 100 m, aukštis – 33 m. 1999 m. Andruškonių atodanga pakartotinai pripažinta valstybės saugomu gamtinio kraštovaizdžio objektu.

## Šaltiniai
Mykoliškių akmuo

**Mykoliškių akmuo** – gamtos paminklas Neries vagoje, arčiau dešiniojo kranto (Mykoliškiai, Kulvos seniūnija, Jonavos rajonas). Akmens matmenys – 3 x 2,8 x 1,5 m. Nuo 1964 m. gamtos paminklas. Nuo 1999 m. valstybės saugomas gamtinio kraštovaizdžio objektas.


Mykoliškiai, akmuo Neryje.JPG|2014 m. birželis
Mykoliškių akmuo, 2015.JPG|2015 m. kovas


## Šaltiniai
Valiūnas (akmuo)

**Akmuo „Valiūnas“**, arba **Valiūno, Batėgalos akmuo** – Lietuvos riedulys, buvęs gamtos paminklas de­ši­nia­ja­me Neries kran­te (Batėgala, Kulvos seniūnija, Jonavos rajonas). Nuo 1964 m. iki 2016 m. – sau­go­mas gam­tos ob­jek­tas. 

Riedulys, gulėjęs Neries vagos vingyje, laikui bėgant smego bei buvo „palaidotas“ potvynių nešmenų. 2014 m. duomenimis, visiškai nustelbtas augalijos, baigiančios susiformuoti velėnos, todėl sunkiai surandamas. Vienas iš orientyrų – šalia pakrypęs storas akacijos medis. Stūkso Neries krante, už 5 m nuo vandens, šiauriau nežymaus Neries intako. Kaimo kelyje stovėjusi nuoroda neišlikusi.

Valiūno akmuo 1999 m. pa­kar­to­ti­nai pri­pa­žin­tas sau­go­mu gam­ti­nio kraš­to­vaiz­džio ob­jek­tu,, tačiau 2016 m. vasario 8 d. Lietuvos Respublikos aplinkos ministro įsakymu Nr. D1-88 išbrauktas iš geologinių gamtos paveldo objektų sąrašo kaip sunykęs,

## Riedulio būklė 1989 m.

Riedulio stovis 1989 m. liepos mėn. buvo įvertintas kaip geras. Pasak Batėgalos kaimo gyventojų, riedulys Valiūnas
yra buvęs aukštesnis, kad dar 1987 m. jis buvęs Neries upėje, vandens apsuptas iš visų pusių, o 1988 m. jau vienu savo šonu „įsirėmė“ į krantą. Aplink šį riedulį buvo susiformavusi apie 1 m aukščio salpa. Potvynių metu Neries vandens akmuo buvo užliejamas.

Riedulio aplinka  1989 m. liepos mėn. buvo įvertinta kaip patenkinama. Salpa, kurioje stūksojo riedulys, turėjo gana lygų paviršių su
nežymiu nuolydžiu upės vagos pusėn. Riedulį supo vešlios žolės, dilgėlynai, o šia Neries pakrante besitęsiančių tankių karklų ruožas nuo jo atitolęs apie 4 m, greta per žoles, dilgėles vingiuoja daugiausia žvejų minamas takas. Prie riedulio nebuvo paminklinio stulpo, jo apsaugos zoną žyminčių riboženklinių kuolų. Trūko rodyklės ir prie Batėgalos-Mykoliškių kaimus jungiančio gruntkelio. Artimiausioje Jono Mickevičiaus sodyboje (Batėgalos kaime) sužinota, kad rieduliui skirtoji rodyklė yra buvusi tarp gruntkelio ir pakrantės krūmų (arčiau jų).

## Duomenys

* Aukštis: 1,16 m
* Ilgis: 2,27 m
* Plotis: 2,00 m
* Perimetras: 6,05 m
* Sudėtis: amfibolinis , biotitinis granitas (rapakivis)

## Šaltiniai

## Nuorodos

* Saugomų teritorijų valstybės kadastras . *stk.am.lt*
Jalpugas

**Jalpugas** arba **Jalpuchas** () – ežeras Ukrainos pietvakariuose, Odesos srityje, Rumunijos pasienyje, Dunojaus žemupio žemumoje. Jalpugas yra didžiausias natūralus Ukrainos ežeras. Plotas – 134 km², vidutinis gylis – 2, didžiausias – 6 m. Pietuose jis ribojasi su Kugurlujaus ežeru. Krantai žemi. Per potvynius vanduo iš Dunojaus teka į Jalpugą, kitu metu priešinga kryptimi. Įteka Jalpucho upė.

Šiauriniai ežero krantai priklauso Bolgrado rajonui, pietvakariniai – Renio rajonui ir pietrytiniai – Izmailijos rajonui. Didžiausias miestas prie ežero yra šiauriniame krante įsikūręs Bolgradas. Yra keli didesni kaimai, kaip Vynohradivka šiauriniame, Kotlovyna vakariniame ir Ozerne pietiniame krante.

## Šaltiniai
Rizgonių akmuo

**Rizgonių akmuo** – Lietuvos riedulys Rizgonyse (Jonavos rajonas). Piramidiškos formos geologinis darinys. Aukštis – 1,9 m, plotis – 1,2 m, ilgis – 1,8 m. Skelbtinas Jonavos rajono savivaldybės saugomu gamtinio kraštovaizdžio objektu.

## Šaltiniai
Karjero akmuo

**Karjero akmuo** - Lietuvos riedulys Rizgonių karjere (Rizgonys, Jonavos rajonas). Pailgos kūgiškos formos. Aukštis - 1,74 m, plotis - 1,65 m, ilgis - 2,6 m. Dėl savo matmenų skelbtinas Jonavos rajono savivaldybės saugomu gamtos objektu. 

## Šaltiniai
Dragočių akmuo

**Dragočių akmuo** – riedulys Dragočių kaimo šalikelėje (Jonavos rajonas). Manoma, kad atitempė melioratoriai arba kelininkai. Liko nesusprogdintas. Aukštis - 2,4 m, plotis - 2,5 m, ilgis - 3,2 m. Skelbtinas saugomu gamtos objektu . 

## Šaltiniai
Daukliūnų akmuo

**Daukliūnų akmuo** (arba ***Meškos akmuo***) – riedulys Daukliūnuose (Užusalių seniūnija, Jonavos rajonas). Jis yra 60 m į pietryčius nuo Kauno–Jonavos geležinkelio (priešingoje pusėje nei Daukliūnai, Karmėlavos oro uostas) Jonavos miškų urėdijoje, Svilonių girininkijos 71 kv., Didžiojo Raisto miške.

Vienas iš kelių pasiekti objektą veda mišku nuo Neveronių gyvenvietės Tvenkinio gatvės: važiuoti žvyruotu keliu tiesiai apie 2 km, o keliui ties vandens grioviu darant vingį į dešinę (priekyje už 100 m matyti brasta), kelionę nepasukant tęsti tiesiai per griovį nutiestu miško keliu apie 150 m. Nuo akmens gerai matyti geležinkelis, toje vietoje po jo sankasa vamzdžiu prateka upelis. 2014 m. gegužės mėn.duomenimis, riedulys vietovėje nuorodomis nebuvo pažymėtas, per audrą išvirtusios prie pat akmens stovėjusios dvi suaugusios eglės. Akmuo apie 40 cm iškilęs virš žemės, apvalytas nuo samanų, aptvertas, įrengta atokvėpio vieta. 

Akmuo  – natūralus riedulys, melsvai pilko granito. Jo matmenys: 120 cm ilgio šiaurės rytų-pietvakarių kryptimi ir 105 cm pločio, iki 40 cm aukščio. Jo viršuje yra apie 45 cm skersmens ir 7 cm gylio natūrali įduba. Akmens nuolaidėjančioje plokštumoje matoma kita natūrali įduba. Ją sudaro dvi dalys, viena kurių yra 26 cm ilgio, 16 cm pločio ir iki 2,5 cm gylio dalis (laikoma meškos pėda) ir antroji 8x9 cm dydžio ir iki 3 cm gylio dalis (laikoma veršiuko pėda).

## Vertė

Kaip turintis istorinę ir mitologinę vertę Daukliūnų akmuo 2004 m. sausio 20 d. buvo įrašytas į LR Nekilnojamųjų kultūros vertybių registro mitologinių vietų sąrašą (unik. kodas ). Matyti „meškos" ir „veršiuko“ pėdų ženklai. Skelbtinas saugomu gamtos objektu.

## Šaltiniai

## Nuorodos
* Daukliūnų akmuo su pėdomis (Jonavos r.) *europeana.eu*
Mis Baltarusija

**Mis Baltarusija** – kas dvejus metus vykstantis Baltarusijos grožio konkursas. Jo nugalėtoja gauna teisę atstovauti savo šaliai konkursuose Mis Pasaulis ir Mis Europa. Šalies atstovės rinkimuose nepasiekė jokių gerų rezultatų. Pirmasis konkursas įvyko 1998 m.

## Nugalėtojos

## Šaltiniai
Mitėniškių parkas

**Mitėniškių parkas** - parkas Vidurio Lietuvoje, Mitėniškiuose (Žeimių seniūnija, Jonavos rajonas). Plotas ~1,5 ha. Įveistas XIX a. pabaigoje. Mišraus tipo. Auga apie 25 medžių ir krūmų rūšys. Auga 1,2 m skersmens ąžuolai, raudonlapės formos klevai, baltažiedės robinijos, pilkoji tuopa, apie 100 m ilgio šimtamečių liepų alėja. 1958 m. paskelbtas saugomu. Vietinės reikšmės gamtos paminklas . 

## Šaltiniai
Alma littera

**„Alma littera“** (iki 1994 m. *Alna Litera.*) – privati lietuviška leidykla. Leidžia humanitarinę, ekonominę, medicininę, grožinę literatūrą, enciklopedijas, žodynus ir vadovėlius. 

Didžiausiais tiražais parduotos knygos: anglų-lietuvių kalbos žodynas, Mario Puzo romanas „Krikštatėvis“ ir „Hario Poterio“ knygų serija.

## Istorija
Įmonę 1990 m. lapkričio 16 d. įsteigė Arvydas Andrijauskas. 2002 m. leidykla susijungė su leidykla „Šviesa“, tapo didžiausia leidybos įmonių grupe Baltijos šalyse. 2003 m. rugsėjo mėn. buvo įsteigtas „Alma littera" elektroninis knygynas, pavadinimu „Knygų klubas“. 2022 m. knygų leidybos ir prekybos įmonių grupė „AL Holdingas“ pasirašė sutartį dėl leidyklos „Alma littera“, knygynų tinklo „Pegasas“ ir logistikos bendrovės „ALG logistika“ pardavimo. Bendrovių pirkėjas yra fondas „BaltCap Private Equity Fund III“, priklausantis tarptautinio privataus kapitalo fondų valdytojui „BaltCap“. 2023 m. po reorganizacijos „Knygų klubas“ buvo sujungtas su knygų tinku „Pegasas“.

## Šaltiniai

## Nuorodos
* Svetainė
* Pegaso knygynai 
* Knygų klubas
Žeimių dvaro koplyčia

**Žeimių dvaro sodybos koplyčia**, arba **Žeimių sukilėlių koplytėlė** – koplyčia Žeimiuose, į šiaurę nuo miestelio centro, kairėje Kauno gatvės pusėje prie kelio . Žeimių dvaro ansamblio dalis, XVIII a. mūrinis statinys (unik. kodas ). Apleistas statinys pagal arch. Ruslano Aranausko projektą 2014 m. buvo remontuojamas. Atidarytas ir pašventintas 2014 m. lapkričio 28 d.

## Istorija

Koplytėlės istorija siejama su 1831 m. sukilimu. Žeimiškiai pasakodavo, kad Žeimių dvaro savininkas išdavęs sukilėlius rusams. Sukilėliai išdaviką dvarininką sugavę ir pakorę liepoje, augusioje toje vietoje, kur dabar ir stovi koplytėlė. Manoma, jog tikslesnes žinias apie ją suteikia Adomo Medekšos brošiūrėlė, parašyta lenkų kalba ir išleista 1877 m. Lvove. Joje teigiama, kad koplytėlę 1768 m. pastatęs Teodoras Medekša savo sūnaus, Baro konfederacijos dalyvio, atminimui. Jis buvo rusų šalininkų nudurtas ietimi prie Aukštosios Būdos (tarp Kauno ir Pilviškių).

Pagal kitą versiją, ją statė Kosakovskiai, atsidėkodami likimui, kad Juozapas Antanas Kosakovskis, buvęs Napoleono adjutantas, ir Juozapas Dominykas Kosakovskis, Napoleono kariuomenėje vadovavęs lietuvių šaulių pulkui, sėkmingai grįžo iš rusų-prancūzų karo. Jei ši versija tikra, tai koplyčia būtų pastatyta XIX a.

Iki šių dienų Lietuvoje yra išlikusios trys koplytėlės Baro konfederacijai atminti. Žeimių sukilėlių koplytėlė dėl ten buvusios skulptūros dar buvo vadinama šv. Jono vardu. Ją pastatė Domininkas Medekša savo žuvusio sūnaus Teodoro garbei. Senajame Lietuvos dainyne užrašytos dainos „Kas tuos kapuose yra pakavotas?“ tekstas skirtas Teodorui. Bet tikroji jo palaidojimo vieta nežinoma.

## Architektūra

Koplyčia 3 aukštų, apskritimo formos plano, stogeliai dengti molio čerpėmis virš I ir II tarpsnių profiliuotų karnizų. I aukšto patalpoje yra įėjimas iš rytų pusės (nuo dvaro), išlikusi tinkuoto mūro mensa, II aukšte yra šventojo skulptūra. 2014 m. remonto metu čerpių danga pakeista skardine. Sutvarkyta teritorija: išgrįstas akmenimis takas, vejoje pastatyti apšvietimo prožektoriai.

## Galerija

ŽeimiaiCOA.JPG|Koplyčia yra pagrindinis Žeimių herbo akcentas
XVIII amziaus koplytele.jpg|Koplyčia iki remonto, 2009 m.
uzrasas ant lango.jpg|Grotuotas koplyčios langas
paveikslas koplyteleje.jpg|Paveikslas koplyčios viduje ant altoriaus
skulptura koplyteleje.jpg|Skulptūra antrame koplyčios aukšte


## Šaltiniai

## Nuorodos

* Žeimių dvaro koplytėlė (''zeimiudvaras.lt'') 
* Sukilėlių koplytėlės atidarymo šventė
Škotijos futbolo asociacija

**Škotijos futbolo asociacija** (, santr. *SFA*) – Škotijos futbolo vykdomoji institucija. Įsikūrusi Hampden Park, Glazge, šalia Škotijos futbolo muziejaus. Škotijos futbolo asociacija kontoliuoja Škotijos vyrų futbolo rinktinę, taip pat yra atsakinga už kasmetines Škotijos futbolo taurės ir Škotijos jaunimo taurės varžybas bei vykdo kitas pareigas, susijusias su futbolu Škotijoje. Asociacija neorganizuoja Škotijos Premier lygos, Škotijos futbolo lygos pirmojo diviziono, antrojo diviziono ir trečiojo diviziono, bet skiria teisėjus tam darbui.

## Istorija

Škotijos futbolo asociacija yra antra seniausia futbolo asociacija pasaulyje. Įkurta 1873 m. kovo 13 d. Kartu su FIFA, Anglijos Futbolo Asociacija, Velso futbolo asociacija ir Šiaurės Airijos futbolo asociacija yra atsakinga už futbolo taisyklių priežiūrą. SFA nuo 1910 m. yra FIFA narė. Viena iš UEFA įkūrėjų. 

## Prezidentai

Prezidentas prižiūri SFA vykdomą veiklą, skiria ar atleidžia Škotijos rinktinės trenerį.

Žemiau yra pateikiamas prezidentų sąrašas nuo 1882 m.:

* John McDowall (1882–1928 m.)
* George Graham (1928–1957 m.)
* Willie Allan (1957–1977 m.)
* Ernie Walker (1977–1990 m.)
* Jim Farry (1990–1999 m.)
* David Taylor (1999–2007 m.)
* Gordon Smith (2007–2010 m.)
* Stewart Regan (-iki šių dienų)

## Škotijos futbolo rinktinės

Asociacija atsakinga ne tik už Škotijos vyrų futbolo rinktinę, bet ir už B rinktinę, U-21, U-19, U-18, U-17 rinktines, taip pat pusiau profesionalų rinktines bei Škotijos moterų nacionalinę ir U-19 rinktines.

## Šaltiniai

## Nuorodos
* Škotijos futbolo asociacijos oficiali svetainė 
* Škotijos futbolo muziejus
Žeimių parkas

**Žeimių parkas** – parkas Vidurio Lietuvoje (Žeimių seniūnija, Jonavos rajonas), vietinės reikšmės gamtos paminklas. Saugomas valstybės 1958 m. Plotas – 13,3 ha. 28 rūšių (14 iš jų introdukuotų) medžiai ir krūmai. Vietiniai – paprastosios pušys, eglės, uosiai, kamštiniai skirpstai. Įvežtiniai – europiniai maumedžiai, dygiosios eglės, veimutinės pušys, vakarinės tujos, baltažiedės robinijos ir kt. .

## Žeimių parko liepos

Žeimių parko liepos – buvęs saugomas objektas, Lietuvos gamtos paminklas (1960 m.). Pasodintos liepų alėjoje (šiuo metu sunykusi).

## Šaltiniai
Švedijos futbolo asociacija

**Švedijos futbolo asociacija** (, santr. *SvFF*) – Švedijos futbolo vykdomoji institucija. Organizuoja Allsvenskan lygą, taip pat žemesnes lygas, Švedijos futbolo taurę, moterų futbolo lygą Damallsvenskan, taip pat kuruoja Švedijos vyrų futbolo rinktinę, moterų ir jaunimo rinktines.

## Istorija

Asociacija įkurta 1904 m. ir yra įsikūrusi Solnoje. Nuo 1904 m. FIFA ir nuo 1954 m. UEFA narė, viena iš šių organizacijų įkūrėjų. 

Asociacijos prezidento pareigas eina Lars-Åke Lagrell.

## Nuorodos
* Oficiali svetainė
Žeimių parko liepos

** Žeimių parko liepos** – liepos Vidurio Lietuvoje, Žeimių parke (Jonavos rajonas). Augo buvusioje 800 m ilgio liepų alėjoje. Aukštis – 17 ir 18 m, o skersmuo – atitinkamai 1 m ir 1,1 m. Buvęs gamtos paminklas (nuo 1960 m., vėliau saugomo objekto statusas panaikintas) .

## Šaltiniai
Markutiškių parkas

**Markutiškių parkas** (**Markutiškių dvaro parkas**) – parkas Vidurio Lietuvoje. XIX a. II pusėje įkurtas Markutiškių dvare (Markutiškiai, Šilų seniūnija, Jonavos rajonas). Turtingas rūšiniu požiūriu. 50 rūšių medžiai ir krūmai (21 rūšis vietinių ir 29 – introdukuotos). Vyrauja vietiniai medžiai ir krūmai (mažalapė liepa, paprastasis klevas, uosis, paprastoji pušis, eglė, paprastasis šermukšnis, blindė, juodalksnis, baltalksnis, paprastoji ieva, kalninė guoba, grauželinė gudobelė, vienapiestė gudobelė, baltasis gluosnis). Įvežtiniai – jazminai (darželinis jazminas, bekvapis jazminas, plaukuotasis jazminas), paprastoji alyva, geltonžiedis žirnmedis, baltažiedis vikmedis, pūslenis, uosialapis klevas, baltoji tuopa, pilkoji tuopa. Retesni egzotiniai medžiai – europinis maumedis, veimutinė pušis, sidabrinis klevas ir kt. (iš viso 21 rūšis). Daug retų egzotinių medžių žuvę. 1983 m. parengtas Markutiškio parko rekonstrukcijos ir sutvarkymo projektas (autorius – Kauno vandens ūkio projektavimo institutas). 1985 m. parkas saugomu valstybės. Nuo 1986 m. – vietinės reikšmės gamtos paminklas  .

## Šaltiniai
Livija Gradauskienė

**Livija Gradauskienė** (g. 1973 m. birželio 3 d. Vilniuje) – Lietuvos žurnalistė, televizijos bei radijo laidų vedėja.

## Biografija
2004 m. dalyvavo tarptautiniame Baltijos šalių rengtame TV konkurse „Baimės faktorius“ ir jį laimėjo.

Dalyvavo LNK televizijos rengtame muzikiniame realybės šou „Žvaigždžių duetai“ antrame sezone, kartu su Radži.

Vyras Marijus Gradauskas, žurnalistas, prodiuseris, laidų vedėjas, LNK programų direktoriaus pavaduotojas.

## Vestos laidos
* Tarp mūsų, mergaičių (M-1)
* Myli nemyli (LNK)
* Pasaulis nuostabus (LNK)
* Mano žvaigždė (LNK)
* TV Antis (TV3)
* Šeštadienio rytas (BTV)
* Sekmadienio rytas (BTV)
* Burbulas (Lietuvos ryto TV)
* Ilgai ir laimingai (Lietuvos ryto TV)
* Lietuvos balsai (LTV)

## Vesti renginiai
* Bravo 2006
* Dainų Daina 2009
* Išsipildymo akcija 2009
Šveicarijos futbolo asociacija

**Šveicarijos futbolo asociacija** (; ; ) – Šveicarijos futbolo vykdomoji institucija. Organizuoja Šveicarijos Superlygą, kurioje žaidžia 10 klubų, kitas žemesnes lygas, Šveicarijos futbolo taurę, taip pat kuruoja Šveicarijos vyrų futbolo rinktinę, moterų ir jaunimo rinktines.

## Istorija

Asociacija įkurta 1895 m.; viena seniausių pasaulyje. Įsikūrusi Šveicarijos sostinėje Berne. Dalyvavo steigiant FIFA. Nuo 1904 m. Ciuriche yra įsikūrusi Tarptautinė Futbolo Asociacijų Federacija (FIFA). Šveicarijos mieste Nione taip pat yra įsikūrusi UEFA.

Asociacijos prezidentas yra Dominique Blanc.

## Nuorodos
* Oficiali svetainė
Kulvos dvaro parkas

**Kulvos dvaro parkas** – parkas Vidurio Lietuvoje, Kulvos gyvenvietėje (Kulvos seniūnija, Jonavos rajonas). Įveistas Kulvos dvare. Išlikusi senų liepų alėja. Turtingas dendrologiniu požiūriu. Skelbtinas vietinės reikšmės gamtos paminklu. 

Parko plotas – 10,5 ha. Tvarkytas ir apsodintas 2008 m.. 

2011 m. pastatytas atminimo akmuo Abraomui Kulviečiui. 

Parko teritorijoje stovi atnaujintas Kulvos kultūros centras.

2025 m. parkas buvo atnaujintas.

## Šaltiniai
Wildflower

**Wildflower** – penktasis studijinis JAV dainininkės Sheryl Crow albumas, pasiekęs Billboard 200 sąrašo 2-ąją vietą. Viso jo parduota daugiau kaip 949 tūkstančiai egzempliorių. Albumas buvo nominuotas Grammy už Geriausią Pop Vokalą, o pati Crow – už Geriausią Moters Pop Vokalą dainoje „Good is Good“.
Albume esančioje dainos „Always on Your Side“ versijoje skamba tik Sheryl balsas, tuo tarpu singlu išleistoje versijoje ji kūrinį atlieka kartu su britų dainininku Stingu. 2007 metais jų duetas buvo nominuotas Grammy apdovanojimui.

## Dainos

### Albumo dainos

# „I Know Why“ (Crow) – 4:15
# „Perfect Lie“ (Crow) – 4:34
# „Good Is Good“ (Crow, Jeff Trott) – 4:18
# „Chances Are“ (Crow, Trott) – 5:16
# „Wildflower“ (Crow) – 3:57
# „Lifetimes“ (Crow, Trott) – 4:12
# „Letter to God“ (Crow, Trott) – 4:04
# „Live It Up“ (Crow, Trott) – 3:42
# „I Don’t Wanna Know“ (Crow, Trott) – 4:28
# „Always on Your Side“ (Crow) – 4:15
# „Where Has All the Love Gone“ (Crow, Trott) – 3:40
# „Wildflower (Acoustic)“ (Crow) (Lotynų Amerikos, Jungtinės Karalystės, Japonijos ir Australijos leidimo papildoma daina)
# „Where Has All the Love Gone (akustinė)“ (Crow, Trott) (Jungtinės Karalystės ir Japonijos leidimo papildoma daina)
# „Letter to God (Acoustic)“ (Crow, Trott) (Japonijos leidimo papildoma daina)

### Deluxe DVD leidimo dainos

# „Always On Your Side“(su Stingu) – 4:13
# „If it Makes You Happy“ (koncertinė versija) -5:14
# „Where Has All the Love Gone“ (akustinė versija) – 3:39
# „Letter to God“ (akustinė versija) – 3:34

## Video

### Video klipai
* "Good Is Good
* „Always On Your Side“ (su Stingu)
* „Perfect Lie“ (akustinė versija)
* "I Dont' Wanna Know "(iš dokumentinio filmo „Saving the American Wild Horse“)

### Deluxe DVD leidimo video
* „Good Is Good“ (akustinė versija)
* „I Know Why“ (akustinė versija)
* „Where Has All The Love Gone“ (akustinė versija)
* „Always On Your Side“ (akustinė versija)
* „Letter To God“ (akustinė versija)
* „Lifetimes“ (akustinė versija)

## Dalyviai
* Sheryl Crow – vokalas, pritariantis vokalas, bosinė, akustinė gitara, klavišiniai, pianinas
* Abe Laboriel Jr. – mušamieji
* Bob Ludwig – Masteringas
* Brian MacLeod – mušamieji, akustinė gitara
* Carter Smith – fotografijos
* Daniel Chase – mušamieji, perkusija, programavimas
* Jamie Muhoberac – klavišiniai
* Jeff Rothschild – mušamieji, miksas, programavimas
* Jeff Trott – bosinė, elektrinė, akustinė gitara, mušamųjų programavimas, klavišiniai, pianinas, pritariantis vokalas
* John Shanks – bandža, bosinė, elektrinė, akustinė gitara, klavišiniai, miksas, pritariantis vokalas
* Keith Schreiner – mušamųjų programavimas
* Mike Elizondo – bosinė gitara
* Psyop – iliustracijos, dizainas
* Roger Joseph Manning Jr. – pianinas
* Scooter Weintraub – vadyba
* Sheryl Nields – fotografijos
Detours

**Detours** – šeštasis studijinis JAV atlikėjos Sheryl Crow albumas, kurį prodiusavo Billas Botrellis, kartu su ja dirbęs prie jos debiutinio albumo „Tuesday Night Music Club“. Kartu šis darbas tapo Crow mėginimu grįžti prie stiliaus, artimesnio jos pirmiesiems albumams. Viso sesijos metu buvo įrašytos 24 dainos, tačiau į albumą pateko tik 14-ka.

2008 m. gruodžio 4 d. lbumas buvo nominuotas Grammy už Geriausią pop vokalą.

## Dainos

### Albumo dainos

# „God Bless This Mess“ – 2:09
# „Shine Over Babylon“ – 4:03
# „Love Is Free“ – 3:23
# „Peace Be Upon Us“ (su Ahmed Al Hirmi) – 4:22
# „Gasoline“ – 5:07
# „Out of Our Heads“ – 4:28
# „Detours“ – 3:29
# „Now That You’re Gone“ – 3:51
# „Drunk with the Thought of You“ – 2:39
# „Diamond Ring“ – 4:10
# „Motivation“ – 3:47
# „Make It Go Away (Radiation Song)“ – 3:24
# „Love Is All There Is“ – 4:01
# „Lullaby for Wyatt“ – 4:09

### Papildomos dainos

#### Japonijos leidimas

* „Rise Up“ – 4:08
* „Beautiful Dream“ – 3:35

#### iTunes Store

* „Doctor My Eyes“ (Jackson Browne)
* „Here Comes the Sun“ (George Harrison) – 3:00

#### Turo leidimas

* „Rise Up“ – 4:08
* „Beautiful Dream“ – 3:35
* „Shine Over Babylon (akustinė koncertinė versija)“ – 4:02
* „Detours (akustinė koncertinė versija)“ – 3:40
* „Drunk With the Thought Of You“ – 2:43
* „Love Is Free (akustinė koncertinė versija)“ – 3:26

### Singlai

* „Shine Over Babylon“ (2008 metų spalis)
* „Love Is Free“ (2008 metų sausis)
* „Now That You’re Gone“ (2008 metų balandis)
* „Out of Our Heads“ (2008 metų birželis)
* „Motivation“ (2008 metų lapkritis)
* „Detours“ (2008 metų gruodis)

## Dalyviai

* Sheryl Crow – vokalas, vargonai, akustinė, bosinė gitara, pianinas, akordionas
* Rosanna Arquette – vokalas
* Catherine Berclaz – meno redaktorius
* Bill Bottrell – vargonai, sintezatorius, akustinė, bosinė, elektrinė gitara, perkusija, mušamieji, dūdelė, vokalas, prodiuseris, programavimas, miksas
* Doyle Bramhall II – elektrinė gitara
* Matt Butler – violončelė
* Mike Elizondo – sintezatorius, akustinė, bosinė gitara, mušamieji, semplas, mušamųjų programavimas
* Ben Harper – vokalas
* Brian MacLeod – perkusija, mušamieji, programavimas
* Mike Rowe – fleita
* Norman Jean Roy – fotografija
* Doug Sax – masteringas
* Marva Soogrim – vokalas
* Jeremy Stacey – pianinas, mušamieji, vokalas
* Jeff Trott – akustinė, elektrinė, bosinė gitara, vokalas
* Scooter Weintraub – vadyba
* Pam Wertheimer – vadyba

## Šaltiniai
Žemutinės Kulvos dvaras

**Kulvos dvaras** (**Žemutinės Kulvos dvaras**) – buvęs dvaras Vidurio Lietuvoje, dab. Kulvos gyvenvietėje, 9 km nuo Jonavos (Kulvos seniūnija, Jonavos rajonas). Priklausė Lietuvos didikų Gedgaudų (Ginvilų) giminei (minima net jų 12 atstovų, siekia XII a.). Vėliau valdė dvarininkai Kulviečiai, vidutinio turtingumo bajorai. Išlikęs dvaro parkas. Kulvos dvare gimė ir mirė Abraomas Kulvietis (1510?-1545), lietuvių kultūros veikėjas, Karaliaučiaus universiteto profesorius (gimtinėje pastatytas paminklas: obeliskas ir paminklinė lenta).

Senojo dvaro neliko – už dalyvavimą 1831 ir 1863 m. sukilimuose caro valdžia jį konfiskavo ir dvaras sunyko.

Išlikę Aukšutinės Kulvos dvaro, arba Daigučių dvaro sodybos pastatų šalia Daigučių.

## Kulvos dvaro parkas

Kulvos dvare buvo įveistas parkas. Turtingas dendrologiniu požiūriu (išlikusi senų liepų alėja). Tvarkytas ir apsodintas 2008 m..

## Šaltiniai
The Globe Sessions

**The Globe Sessions** – trečiasis atlikėjos Sheryl Crow albumas „The Globe Sessions“ pasirodė 1998 metų rugsėjo mėnesį: 21 dieną Jungtinėje Karalystėje, o 29 dieną – JAV rinkoje.

## Dainos

# „My Favorite Mistake“ (Crow, Jeff Trott) – 4:08
# „There Goes the Neighborhood“ (Crow, Trott) – 5:02
# „Riverwide“ (Crow) – 4:07
# „It Don’t Hurt“ (Crow, Trott) – 4:49
# „Maybe That’s Something“ (Crow, Trott) – 4:17
# „Am I Getting Through (Part I & II)“ (Crow) – 5:31
# „Anything But Down“ (Crow) – 4:17
# „The Difficult Kind“ – 6:19
# „Mississippi“ (Bob Dylan) – 4:41
# „Members Only“ (Crow) – 4:57
# „Crash and Burn“ (Crow) – 6:41
„Crash and Burn“ kompozicijoje yra paslėpta daina „Subway Ride“ (Crow), kurioje minima JAV prezidento Billo Clintono apkalta.

### Japonijos leidimas

„Carolina“ (Crow)
„Resuscitation“ (Crow, Trott)

### Australijos leidimas

„Resuscitation“ (Crow, Trott)
“Sweet Child o’Mine” (Rose, Slash, Wiseman)

#### Papildomas CD

Dainos, įrašytos koncerte Toronte, Kanadoje 1998 metais:

„A Change Would Do You Good“ – 4:04
„Riverwide“ – 4:32
„It Don’t Hurt“ – 5:26
"Strong Enough – 3:17
„The Difficult Kind“ –6:42
„Everyday Is a Winding Road“ – 6:22

## Dalyviai

### Muzikantai

* Sheryl Crow – vokalas, vargonai, akustinė gitara, bosinė gitara, elektrinė gitara, lūpinė armonikėlė, perkusija, klavišiniai, tamburinas, klarnetas, 12 stygų gitara, elektrinė 12 stygų gitara, akustinė 12 stygų gitara
* Jim Bogios – mušamieji
* Avril Brown – smuikas
* Kathy Crow – vokalas
* Michael Davis – trombonas
* Mark Feldman – smuikas
* Lisa Germano – smuikas
* Maura Giannini – smuikas
* Jimmie Haskell – dirigentas
* Bobby Keys – saksofonai
* Michelle Kinney – violončelė
* Greg Leisz – bandža
* Val McCallum – gitara, elektrinė gitara
* Dan McCarroll – mušamieji
* Wendy Melvoin – gitara, bosinė gitara
* Matthew Pierce – smuikas
* Lorenza Ponce – smuikas
* Dan Rothchild – bosinė gitara
* Mary Rowell – smuikas
* Jane Scarpantoni – violončelė
* Laura Seaton – smuikas
* Kent Smith – trimitas
* Tim Smith – akustinė gitara, elektrinė gitara, bosinė gitara
* Benmont Tench – pianinas
* Jeff Trott – akustinė gitara, elektrinė gitara, bosinė gitara, 12 stygų gitara, sintezatorius, akustinė 12 stygų gitara
* Gregg Williams – mušamieji, perkusija, tamburinas
* Todd Wolfe – elektrinė gitara
* Mary Wooten – violončelė
* Garo Yellin – violončelė

### Leidėjai

* Prodiuseriai: Sheryl Crow, (Sweet Child O´Mine prodiuseris Rick Rubin)
* Vykdantysis prodiuseris: Rory Kaplan
* Inžinieriai: David Schiffman, Trina Shoemaker
* Inžinierių asistentai: Brandt Scott, Brian Scott, Steve Sisco, Howard Willing
* Miksas: Tchad Blake, Richard Dodd, Rick Rubin, David Schiffman, Steve Sisco Assistant, David *Tickle, Andy Wallace, Howard Willing
* Masteringas: Bob Ludwig, David Tickle
* Programavimas: Gregg Williams
* Koordinatoriai: Chris Hudson, Brandt Scott, Brian Scott, Pam Wertheimer
* Meninis redaktorius: Jeri Heiden
* Dizainas: Jeri Heiden
* Fotografijos: Tchad Blake, Peter Lindbergh

## Pasiekimai

### Albumas

### Singlai
Napoleono ąžuolas

**[[Napoleonas Bonapartas|Napoleono]] ąžuolas** – ąžuolas Vidurio Lietuvoje, gamtos objektas miške prie Vėgėlės upelio, šalia Keižonių (Upninkų seniūnija, Jonavos rajonas).

## Duomenys

Aukštis – per 20 m. Liemuo – 4,7 m apimties. Skelbtinas vietiniu gamtos paminklu .

## Šaltiniai

## Taip pat skaitykite
Trikamienis ąžuolas
Trikamienis ąžuolas

**Trikamienis ąžuolas** - senas ąžuolas Vidurio Lietuvoje, gamtos objektas prie sodybos Vėgėlės ir Neries santakoje (Upninkų seniūnija, Jonavos rajonas). Laja išretėjusi. Skelbtinas saugomu gamtinio kraštovaizdžio objektu . 

## Šaltiniai

## Taip pat skaitykite

*Napoleono ąžuolas
Vėgėlė (upė)

**Vėgėlė** – upelis Vidurio Lietuvoje, Neries intakas (Upninkų seniūnija, Jonavos rajonas). Prie Vėgėlės auga vertingi gamtos objektai – Napoleono ąžuolas (liemuo – 4,7 m apimties), Trikamienis ąžuolas (Vėgėlės ir Neries santakoje), skelbtini vietiniais gamtos paminklais .

Upėvardis kilo nuo žuvies *vėgėlė* pavadinimo.

## Šaltiniai
Švėgždos kriaušė

**Švėgždos kriaušė** – sena kriaušė Vidurio Lietuvoje, Mogenių kaime (Šilų seniūnija, Jonavos rajonas). Pavadinta Švėgždos vardu. Aukštis – 10 m, skersmuo – 0,5 m. Gamtos paminklas nuo 1968 m. Nuo 1999 m. valstybės saugomas gamtinio kraštovaizdžio objektas .

## Istorija

Švėgždos kriaušės istoriją užrašė buvusi mokytoja, kraštotyrininkė Vlada Brimerienė. Pagal istorinius pasakojimus, Mogenių kaime (Jonavos raj.), buvusių ūkininkų Švėgždų sodyboje, kriaušė buvo minima nuo XIX a. vidurio. Pasak giminės prisiminimų, ant tos kriaušės kabėjo noragas su kuolu, kuriuos naudojo Milagainių dvaro ūkvedys. Juos mušdamas kviesdavo baudžiauninkus vykti į dvarą lažo. Susirinkusiems žmonėms ūkvedys paskelbdavo datą, kada rinktis į dvarą ir kokius darbus teks nuveikti. Manoma, jau tada kriaušei galėjo būti apie 15 metų – juk negalėjo norago kabinti ant jauno medelio.

Karo metais prie šios kriaušės Švėgždų sodyboje buvo iškastas rūsys, kuriame šeima galėjo pasislėpti nuo fronto veiksmų. Pokaryje šiame rūsyje buvo padedamas maistas netoli Puščios miške veikusiems partizanams.

Kraštotyrininkės V. Brimerienės paskaičiavimu, Švėgždos kriaušei galėjo būti apie 180 metų. Panoterių mokyklos mokiniai ją lankė, stebėjo būklę.

## Medžio būklė

Kriaušė stovėjo atviruose Mogenių kaimo laukuose. Nuo jos atsivėrė lygumos į Milagainių, Pasodos kaimus, Panoterių miestelio statinius. Švėgždos (ar Žvėgždos) kriaušė įvardijama kaip paprastoji kriaušė (*Pyrus communis*). Aplinkos ministras 2002 m. gruodžio 20 d. įsakymu Nr. 652 (Žin., 2003, Nr. 4-146) patvirtino valstybės saugomų gamtos paveldo objektų sąrašą, iš kurio buvo išbraukta Švėgždos kriaušė (nulūžo pusė kamieno, t. y atskilo jo dalis su šaka).

2019 m. duomenimis, kriaušės nebebuvo. 2018 m. vasarą ją nulaužė vėjas, žemės savininkai medieną supjaustė. Medį primena Švėgždų sodybos akmenys, Panoterių bendruomenės „Jaunojo kraštiečio mokyklos“ narių nuotraukos iš žygių, pasakojimai.

## Šaltiniai

## Nuorodos

* Europos paveldo diena Panoteriuose
Vainių tuopa

**Vainių tuopa** – tuopa Vidurio Lietuvoje, Vainių dvaro parke (Vainių vienkiemis, Šilų seniūnija, Jonavos rajonas). Medis stūkso sename parke, netoli kelio , apie 1,4 km į šiaurę nuo Koncepto kaimo.

Gamtos paminklas nuo 1960 m. Pakartotinai valstybės saugomu gamtinio kraštovaizdžio objektu pripažinta 1999 m. 

## Duomenys

* Medžio rūšis: baltoji tuopa (*Populus alba L.*), priklausanti gluosninių (*Salicaceae*) šeimai
* Apimtis 1,3 m aukštyje: 6,85 m
* Aukštis: 35,5 m

## Šaltiniai

## Nuorodos

* Saugomų teritorijų valstybės kadastras
Vainių dvaro parkas

**Vainių dvaro parkas** – parkas Vidurio Lietuvoje, buvusiame Vainių dvare (Vainiai, Šilų seniūnija, Jonavos rajonas). Plotas – 11 ha. Auga šimtametės tuopos. Įrengta laikina poilsiavietė, laužavietė, yra tvenkinys, 2 šaltiniai (vienas prie pat parko, kitas – dešinėje kelio pusėje, aukštėliau, netoli ąžuolyno). Buvusiam dvarui atminti guli paminklinis akmuo su atminimo įrašu (*Senojo dvaro griuvėsiai 1650–1915*).

Istorinę ir gražią vietą atgaivino parko savininkas kraštietis (vėliau – vilnietis) Vytautas Racevičius (1939-2000x), 1948 m. iš Vainių su tėvais išvežtas į Šiaurės Altajų. V. Racevičius nubraižė schemas, nupiešė piešinius su senųjų dvaro šeimininkų herbais, pastatais ir kita istorine informacija). Buvo sutvarkytas parkas, tvenkiniai, atnaujinti takeliai bei tilteliai, pastatytas židinys. Parką lanko aplinkinių vietovių ir Jonavos gyventojai. Atvažiuoja pabūti gamtoje, pailsėti, pasimankštinti, išsikepti šašlyko arba atsigerti šaltinių vandens. Pro parkvietę kursuoja Jonavos autobusai (maršrutais „Jonava–Panoteriai“, „Jonava–Bukonys“).

## Vainių tuopa

Vainių tuopa – Vainių dvaro parko gamtos paminklas nuo 1960 m., valstybės saugomas gamtinio kraštovaizdžio objektas 1999 m. 

## Šaltiniai
Vainių dvaras

**Vainių dvaras** – buvęs dvaras Vidurio Lietuvoje, Vainiuose (vienkiemyje), 7 km nuo Jonavos miesto (Šilų seniūnija, Jonavos rajonas), beveik pusiaukelėje tarp Koncepto ir Vaivadiškių kaimų. Dvaras siekia 1650 m. Sunyko XX a. pradžioje, 1915 m. Buvo įveistas parkas. Savininkas ir parko atgaivintojas – Vainių gyventojas Vytautas Racevičius (1939-2014). Dvarui atminti parke guli paminklinis akmuo, žymintis dvarvietę (*Senojo dvaro griuvėsiai 1650–1915*).

## Vainių dvaro parkas

Auga šimtametės tuopos. Parkvietę atgaivino Vytautas Racevičius (nubraižė schemas, piešinius su senųjų dvaro šeimininkų herbais, pastatais ir kt.).
Parke auga Vainių tuopa, gamtos paminklas nuo 1960 m., valstybės saugomas gamtinio kraštovaizdžio objektas 1999 m. .

## Šaltiniai
Vainiai (reikšmės)

**Vainiai** – kaimai įvairiuose Lietuvos rajonuose:

*Vainiai (Jonava), Šilų seniūnija
*Vainiai (Trakai), Trakų seniūnija
*Vainiai (Klaipėda), Veiviržėnų seniūnija (Klaipėdos rajonas)
Upninkų liepos

**Upninkų liepos** – liepos Vidurio Lietuvoje, gamtos paminklas Keižonių kaime (Upninkų seniūnija, Jonavos rajonas).

## Duomenys

Aukštis – 22 ir 24 m. Kamienų skersmenys – 1,1 ir 1,3 m. Gamtos paminklas nuo 1984 m. Valstybės saugomas gamtinio kraštovaizdžio objektas nuo 1999 m. 

## Šaltiniai
Ėrgliai

**Ėrgliai** () – gyvenvietė Latvijos viduryje, Vidžemėje, Maduonos savivaldybėje. Valsčiaus centras. 1700 gyventojų (2021 m.). Ėrglių plotas – 350 ha. Pirmą kartą paminėti 1382 m. Nuo 1950 m. iki 1990 m. Ėrgliai buvo miesto tipo gyvenvietė. 1990 m. Ėrglių statusas pakeistas į kaimo. 2006–2021 m. buvo Ėrglių savivaldybės administracinis centras.

2006 m. gyvenvietėje buvo 2506 gyventojai, iš kurių 90 % sudarė latviai. 55,6 % darbingo amžiaus žmonių. Nedarbo lygis – 6,8 %. Per Ėrglius teka Uogrės upė, ant kurios pastatyta Ėrglių hidroelektrinė.

Kaime yra valsčiaus įstaigos, viešbučiai, degalinės, vidurinės mokyklos, paštas, ligoninė, bažnyčia, geležinkelio stotis, autobusų stotis, parkas, kavinė, vaistinė, stadionas, atvira lauko scena, ir profesinė mokykla. Iki 2009 m. Ėrgliai buvo geležinkelio linijos Ryga-Ėrgliai galinė stotis, vėliau geležinkelis išardytas. 

Gyvenvietę kerta šie keliai:
* Ryga – Ėrgliai (P4);
* Ėrgliai – Drabešiai (P31);
* Ėrgliai – Jaunpiebalga – Salinkruogas (P33);
* Pliavinios – Ėrgliai (P78);
* Kuoknesė – Ėrgliai (P79);
* Berzaunė – Vestiena – Ėrgliai (P81).

## Šaltiniai
Lavija Šurnaitė-Kairienė

**Lavija Šurnaitė-Kairienė** (g. 1979 m. vasario 27 d.) – Lietuvos laidų vedėja.

## Biografija
Baigė Vilniaus Universitetą, žurnalistikos specialybę. Moka lietuvių, anglų, rusų, lenkų ir ispanų kalbas.

2006 m. ir 2007 m. skelbė Lietuvos balsus Eurovizijos dainų konkurse ir Eurovizijos šokių konkurse.

2007 m. kartu su Egidijum Sipavičium dalyvavo muzikiniame šou „Lietuvos dainų dešimtukas“ 

2007 m. fotografavosi nuoga žurnalo „MM“ viršeliui. Dėl fotosesijos Lavija buvo apsvarstyta LRT komisijos.

## Vestos laidos

* „Labas rytas!“ (LTV) (2005–2007 m.)
* „Labas vakaras!“ (LTV) (2007–2008 m.)
* „Nerealieji“ (TV3) (2009 m.)
* „Išjunk siurblį“ (Lietuvos ryto TV) (2009 m.)
* „Idėjos namams“ (Lietuvos ryto TV) (2011–2012 m.)
* „Misija interjeras“ (TV3 projektas) (2014 m.)
* „Labas vakaras, Lietuva!“ (LNK) (2016–2019 m.)
* „Visi kalba“ (LRT Televizija) (2019–2020 m.)
* „Gyvenimo citrinos“ (LRT Radijas) (nuo 2020 m.)

## Išnašos
Pasraučių miškas

**Pasraučių miškas** – miškas Pasraučiuose (Bukonių seniūnija, Jonavos rajonas). Kvartalai Nr. 52, 46 ir 57. Auga paprastasis kardelis, smiltyninis lendrūnas, garšva, didžiažiedė rusmenė, skėtinė širdažolė (52 ir 55 kvartalai). Šalia šienaujamos natūralios ir pusiau natūralios tarpumiškių pievos (auga orchidiniai augalai – baltijinė gegūnė, raudonoji gegūnė, pelkinis siautalūpis).

## Šaltiniai
Salupių miškas

**Salupių miškas** – miškas prie Salupių kaimo Dumsių seniūnija, Jonavos rajonas). Kvartalai Nr. 18-20. Neries paslėniai. Natūralios miško bendrijos, vaizdingas kraštovaizdis. Spygliuočių miškų įvairovė. Vyrauja saliavinio pušyno asociacijos bendrijos. Ąžuoliniai pušynai auga derlingesnėse vietose. Mažesniuose plotuose – paprastieji ir striepsniniai eglynai. Gyvena varliagyviai, ropliai, paukščiai ir žinduoliai.

## Šaltiniai
Gegužinės miškas

**Gegužinės miškas** – į pietvakarius nuo Gegužinės kaimo (Palomenės seniūnija, Kaišiadorių rajonas) plytintis miškas (2367 ha). Kvartalas Nr. 75. Neries pakrantėse veši miškinė mėta, vėjalandė šilagėlė. Šaltiniuoto upelio žemupyje, apie 0,5 ha plote – miškinė monažolė (įrašyta į LRK).

## Šaltiniai
Jason Kidd

**Džeisonas Frederikas Kidas** (, 1973 m. kovo 23 d.) – buvęs profesionalus amerikiečių krepšininkas, nuo 2021 m. Dalaso „Mavericks“ treneris.

## Žaidėjo karjera
Džeisonas Kidas gimė 1973 m. kovo 23 d., San Franciske, Kalifornijoje. Paskutiniais metais mokydamasis Alamedoje Šv. Juozapo Notr Damo skyriuje buvo išrinktas metų geriausiu JAV vidurinės mokyklos žaidėju. Po to įstojo į Kalifornijos universitetą.

1994 m. jį naujokų biržoje 2 numeriu pašaukė Dallas „Mavericks“ klubas. 1997 m. gruodžio 2 d. jis buvo iškeistas Phoenix „Suns“ klubui. Nuo 1998–2001 m. sezonais jis pirmavo NBA pagal rezultatyvius perdavimus, taip tapdamas vienu iš keturių, kurie pirmavo lygoje pagal šį rodiklį.

2001 m. birželio 24 d. Phoenix „Suns“ klubas jį išmainė į New Jersey „Nets“ klubą.

2008 m. vasario 19 d. J. Kidd’as kartu su dar 2 žaidėjais buvo išmainytas į 5 Dallas „Mavericks“ žaidėjus.

Ketverius metus praleidęs Dalaso komandoje, 2012 m. liepos 12 d. J. Kidd’as prisijungė prie Niujorko Knicks ekipos. Po sezono 2013 m. birželio 3 dieną žaidėjas paskelbė apie savo 19 metų trukusios krepšininko karjeros pabaigą.

## Trenerio karjera
2013 m. birželio 12 d. Bruklino Nets komanda pranešė, jog naujuoju jos treneriu taps J. Kidd’as. Jis tapo trečiuoju krepšininku NBA istorijoje, iš karto pasitraukus iš žaidėjo pozicijos tapusiu treneriu. Nuo 2014 m. treniruoja Milwaukee Bucks klubą.

## Apdovanojimai

* 2011 m. NBA čempionas
* 2012 m. NBA garbingo elgesio prizas
* Vienintelis žaidėjas lygoje, kuris pelnė 15 000 taškų, atkovojo 7000 kamuolių ir atliko 10 000 rezultatyvių perdavimų
## Išnašos

## Nuorodos
* Oficialus žaidėjo puslapis
Užsienis (gyvenvietė)

**Užsienis**:

*Užsienis (Jonava)
*Užsienis (Šilalė), Traksėdžio seniūnija
*Užsienis (Molėtai), Čiulėnų seniūnija
Bešių miškas

**Bešių miškas** – miškas, plytintis Vidurio Lietuvoje ties Bešiais (Kulvos seniūnija, Jonavos rajonas). Kvartalai Nr. 112-114. Distrofinių ežerėlių apypelkius juosia apsausėjusių vaivorinio pušyno bendrijos. Miške yra svarbios buveinės augalijai ir gyvūnijai. Greta Ilgasis ežeras. 

## Šaltiniai
Šešuva

**Šešuva ** – vidurio Lietuvos upė; Neries kairysis intakas. Ilgis – 34 km, vidutinis metinis debitas nesiekia 1 kubinio metro per sekundę. Prasideda Beištrakių miške, Šukiškių apylinkėse, 7 km į šiaurės vakarus nuo Kaišiadorių. Teka į šiaurės vakarus, žemupyje – į vakarus, pro Kaišiadorių ir Jonavos rajonus. Įteka į Nerį 20 km nuo jos žiočių, ties Šešuvos kaimu (Užusalių seniūnija), ties Kauno ir Jonavos rajonų riba, prie Turžėnų kalno šlaito.

Intakai: Būdupis, Želva, Lapirda, Garšas, Trainupė (dešinieji), Pravarta, Vėsa (kairieji).

Šešuvos baseinas labai miškingas, beveik visu savo atstumu, išskyrus žemupį, upė teka Gaižiūnų miškais.

Per Šešuvą pastatytas tiltas, kuriuo eina kelias, vedantis kauniečių pamėgto Zatyšių karjero link. Anot vietos gyventojų, ties tilto vieta dar caro laikais buvo pastatyta iš plytų klota pralaida. Žymiai vėliau, platinant kelią, buvo pastatytas prielipas iš betono tėkmės kryptimi, praplatintas tiltas. Ties Užusaliais patvenkta. Ties Kalnėnais upę kerta geležinkelis.

Upės vidutinis nuolydis – 172 cm/km. Didesnės gyvenvietės: Beištrakiai, Pašuliai, Būdos III, Užusaliai, Kalnėnai, Girininkai II, Turžėnai.

Upėvardžio šaknis *šeš-* Lietuvoje dažna, bet ne visai aiškios kilmės. Bandoma sieti su *šešėlis* („nuo šviesos užstojama tamsi vieta“), senesnė šios šaknies reikšmė galėjusi būti „šaltas, vėsus“.

## Šaltiniai
Kulvos ozas

**Kulvos ozas** – ozas Vidurio Lietuvoje (Kulvos seniūnija, Jonavos rajono savivaldybė). Kulvos ozo gūbrys yra aukščiausia Jonavos apylinkių vieta, 117 m virš jūros lygio (žemiausia Jonavos rajono vieta – Neries ir Šventosios upių slėnis). Gūbrys prasideda prie pat Jonavos ir su pertraukomis per Šėtą bei Ramygalą nusitęsia iki Panevėžio. Pietiniu galu ties Čičinais įsijungia į Vidurio Lietuvos galinę moreną. Kulvos gūbrio žvyrai suplauti atvirame ledo plyšyje. Įsteigtas Kulvos geomorfologinis draustinis.

## Šaltiniai
Žeimių miškas

**Žeimių miškas** – miškas Vidurio Lietuvoje, Jonavos rajone, Žeimių seniūnijoje; Siesikų miškų masyvo pati pietinė dalis. Prasideda už 1,3 km į šiaurės rytus nuo Žeimių. Auga liepinio ąžuolyno plačialapių miškų bendrijos. Jų medynus Žeimių miške formuoja ąžuolai, eglės, pasitaiko liepų. Miško aikštelėse ir laukymėse auga paprastasis kardelis ir žalsvažiedė blandis (miško šiaurėje).

## Šaltiniai
Pageležių raistas

**Pageležių raistas** – pelkė Vidurio Lietuvoje, Ukmergės bei Jonavos rajonuose, piečiau Pageležių ties Ruginiais (Veprių seniūnija). Plotas – 175 ha. Prateka Geležė.

Iki durpyno įkūrimo 70 % raisto buvo žemapelkė, 30 % – tarpinio pobūdžio. Durpių sluoksnis buvo ~3,1 m, vietomis iki 4,4 m. Durpių vidutinis susiskaidymas 35 %, peleningumas 14,1 %, drėgnumas 85 %.

Nuo 1962 m. Jonavos durpių įmonė Pageležių raiste pradėjo kasti durpes. 1985 m. įmonė durpyne pagamino 9700 t durpių kraiko ir 2700 t durpių želdiniams.

Pageležių raisto durpynėlis stipriai nusausintas, mineralizuojasi, apauga beržais, gluosniais, pakraščiais užsodintas pušaitėmis. Durpynėlyje rasta retųjų drugių (juodataškis melsvys, smiltyninis melsvys, smiltyninė hesperija, auksuotoji šaškytė. Čia taip pat gyvena nendrinės rupūžės, griežlės, putpelės.

## Šaltiniai
Užsienio miškas

**Užsienio miškas**:

*Užsienio miškas (Jonava),
*Užsienio miškas (Mažeikiai), pelkėtas miškas Plėnakių kaimo, 4 km į rytus nuo Balėnų gyvenvietes
Užsienio miškas (Jonava)

**Užsienio miškas** – Jonavos rajone plytintis miškas. Kvartalas Nr. 140. Neries pakrantėse veši miškinė mėta, vėjalandė šilagėlė. Šaltiniuoto upelio žemupyje, apie 0,5 ha plote – miškinė monažolė (įrašyta į LRK).

## Šaltiniai
Šilo miškas

**Šilo miškas** – miškas Vidurio Lietuvoje (Jonavos rajonas). Labai reti plačialapių miškai; auga ąžuolas, uosis, klevas, kiti lapuočiai medžiai. Kvartale Nr. 74, lapuočių miške, auga ąžuolas, kalninė guoba, beržas, vyrauja uosiai. Prie keliuko – miškinis dirsuolis. Kartu auga saldžiažirnis pelėžirnis. Aptiktas apyretis grybas – ąžuolinė kerpena.

## Šaltiniai